CELEX: 32011D0231
Language: da
Date: 2011-04-11 00:00:00
Title: 2011/231/EU: Kommissionens afgørelse af 11. april 2011 om undtagelser for visse medlemsstater med hensyn til indberetning af statistikker i henhold til Europa-Parlamentets og Rådets forordning (EF) nr. 1338/2008 om fællesskabsstatistikker over folkesundhed og arbejdsmiljø, for så vidt angår statistikker over arbejdsulykker (meddelt under nummer K(2011) 2403)

12.4.2011   
            
            
               DA
            
            
               Den Europæiske Unions Tidende
            
            
               L 97/47
            
         KOMMISSIONENS AFGØRELSE
   af 11. april 2011
   om undtagelser for visse medlemsstater med hensyn til indberetning af statistikker i henhold til Europa-Parlamentets og Rådets forordning (EF) nr. 1338/2008 om fællesskabsstatistikker over folkesundhed og arbejdsmiljø, for så vidt angår statistikker over arbejdsulykker
   (meddelt under nummer K(2011) 2403)
   (Kun den engelske, den franske, den græske, den lettiske, den nederlandske og den tyske udgave er autentiske)
   (2011/231/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1338/2008 af 16. december 2008 om fællesskabsstatistikker over folkesundhed og arbejdsmiljø (1), særlig artikel 9, stk. 2, og
   under henvisning til anmodninger fra Kongeriget Belgien, Forbundsrepublikken Tyskland, Irland, Den Hellenske Republik, Den Franske Republik, Republikken Letland, Kongeriget Nederlandene og Det Forenede Kongerige Storbritannien og Nordirland, og
   ud fra følgende betragtninger:
   
               (1)
            
            
               I henhold til artikel 2 i forordning (EF) nr. 1338/2008 skal der udarbejdes statistikker over arbejdsulykker som fastsat i nævnte forordnings bilag IV.
            
         
               (2)
            
            
               I henhold til artikel 9, stk. 2, i forordning (EF) nr. 1338/2008 skal der, hvis det er nødvendigt, vedtages undtagelser og overgangsperioder for medlemsstater, begge baseret på objektive grunde.
            
         
               (3)
            
            
               Det fremgår af de oplysninger, som Kommissionen har modtaget, at Belgiens, Tysklands, Irlands, Grækenlands, Frankrigs, Letlands, Nederlandenes og Det Forenede Kongeriges anmodninger om undtagelser skyldes, at der er behov for større tilpasninger af nationale administrative og statistiske systemer for fuldt ud at opfylde kravene i forordning (EF) nr. 1338/2008.
            
         
               (4)
            
            
               De pågældende medlemsstater bør derfor indrømmes de undtagelser, de har anmodet om.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Udvalget for Det Europæiske Statistiske System —
            
         VEDTAGET DENNE AFGØRELSE:
   Artikel 1
   De i bilaget nævnte medlemsstater indrømmes de deri anførte undtagelser.
   Artikel 2
   Denne afgørelse er rettet til Kongeriget Belgien, Forbundsrepublikken Tyskland, Irland, Den Hellenske Republik, Den Franske Republik, Republikken Letland, Kongeriget Nederlandene og Det Forenede Kongerige Storbritannien og Nordirland.
   
      Udfærdiget i Bruxelles, den 11. april 2011.
      
         
            På Kommissionens vegne
         
         Olli REHN
         
            Medlem af Kommissionen
         
      
   
   
      (1)  EUT L 354 af 31.12.2008, s. 70.
   
      BILAG
      
         Undtagelser fra forordning (EF) nr. 1338/2008, som gennemført af Kommissionen, vedrørende statistikker over arbejdsulykker
      
      
                  Medlemsstat
               
               
                  Undtagelse
               
               
                  Slutdato for undtagelse
               
            
                  Belgien
               
               
                  Første indberetning af data om arbejdsulykker vedrørende offentligt ansatte (NACE O): 2016 (data for 2014).
               
               
                  30. juni 2016
               
            
                  Første indberetning af ISCO-08-variablen: 2014 (data for 2012).
               
               
                  30. juni 2014
               
            
                  Tyskland
               
               
                  Første indberetning af data for variablerne »tabte dage«, ISCO-08 og NACE rev. 2 på 4-cifret niveau: 2016 (data for 2014).
               
               
                  30. juni 2016
               
            
                  Første indberetning af data om arbejdsulykker vedrørende tjenestemænd: 2016 (data for 2014)
               
               
                  30. juni 2016
               
            
                  Irland
               
               
                  Første indberetning af data om trafikulykker (øget antal data om trafikulykker): 2016 (data for 2014)
               
               
                  30. juni 2016
               
            
                  Grækenland
               
               
                  Første indberetning af data for variablerne »tabte dage«, »skadens art« og fase 3-variabler for årsager og hændelsesforløb: 2016 (data for 2014).
               
               
                  30. juni 2016
               
            
                  Første indberetning af data for offentligt ansatte (NACE O) og for ansatte i de erhvervsgrene i NACE rev. 2, der ikke er forsikret gennem socialforsikringsinstituttet (IKA): 2016 (data for 2014)
               
               
                  30. juni 2016
               
            
                  Frankrig
               
               
                  Første indberetning af fase 3-variabler for årsager og hændelsesforløb: 2016 (data for 2014).
               
               
                  30. juni 2016
               
            
                  Fuld dækning af alle ansatte i sektor A-S i NACE rev. 2: 2016 (data for 2014).
               
               
                  30. juni 2016
               
            
                  Letland
               
               
                  Første indberetning af data for variablerne »tabte dage«»arbejdsgiverens erhvervsaktivitet« efter den detaljerede 4-cifrede kode i NACE rev. 2 og »ulykkessted« i henhold til NUTS: 2014 (data for 2012)
               
               
                  30. juni 2014
               
            
                  Nederlandene
               
               
                  Første indberetning af data for variablerne »beskæftigelse«, »skadens art«, »beskadiget legemsdel«, »dato for ulykken«»tabte dage« og fase 3-variabler for årsager og hændelsesforløb: 2016 (data for 2014).
               
               
                  30. juni 2016
               
            
                  Det Forenede Kongerige
               
               
                  Første indberetning af data for variablen »tabte dage«: 2015 (data for 2013)
               
               
                  30. juni 2015
               
            
                  Første indberetning af data om trafikulykker: 2015 (data for 2013)
               
               
                  30. juni 2015
               
            
                  Første indberetning af data om arbejdsulykker vedrørende flyvende personale og søfolk: 2016 (data for 2014)
               
               
                  30. juni 2016